Foto: Total Croatia News

"BOŽIĆNI ukras ili prikriveno komunističko obilježje. U politički nabrijanoj Hrvatskoj, ne postoji jednostavan pojam poput božićne zvijezde", započinje svoju priču o uklanjanju božićne zvijezde s glavnog trga u Jelsi na otoku Hvaru Paul Bradbury, koji u Dalmaciji živi već 13 godina.

Bradbury je na portalu Total Croatia News opisao da se jednog od ovih dana, lokalno stanovništvo okupilo na glavnom trgu na svojoj uobičajenoj jutarnjoj kavi.

"Prizor je miran, razgovor je ugodan, a njime su pokrivene uobičajene teme, od nacionalne politike do berbe maslina. Samo na ovoj predbožićnoj kavi pojavila se jedna dodatna tema koja je podijelila zajednicu - politika božićnog ukrašavanja na glavnom trgu.

Meni kao strancu ukazali su na razlog svih polemika - zvijezdu u sredini ukrasa koji je lebdio iznad ulaza na lijepi dalmatinski trg. Kao što sam pisao na blogu poslijepodne, rekli su mi da pogledam ukrase i objasnim što vidim u njihovoj sredini

Nakon malo razmišljanja i mnogo koncentracije, odgovorio sam. Vidio sam zvijezdu.

Bio je to znak da se i nakon 13 godina života u ovoj zajednici, stranac ne može u potpunosti integrirati u život na dalmatinskom otoku, jer sporna zvijezda bila je očita namjerna provokacija u ovim politički nabijenim vremenima, prisjećanje na zvijezdu koja se nalazila na zastavi komunističke bivše Jugoslavije.

Tekst se nastavlja ispod oglasa

Smijao sam se kad su mi to objasnili, jer sve što sam vidio bila je zvijezda, a onda su sinoć krenule glasine. Zvijezda je izazvala takve probleme da će je vjerojatno ujutro ukloniti.

To se i dogodilo.

Radnici su se pojavili na podnevnom suncu kako bi uklonili spornu zvijezdu i zamijenili je nečim prikladnijim.Kad su završili s poslom, prišao sam jednom od njih i upitao ga zašto je uklonio zvijezdu.

"Zato što je Božić vjerski događaj. Ovdje ne slavimo komunizam".

Dok glavne političke stranke pokušavaju naći kompromis o formiranju nacionalne vlade, možda je upravo pala zvijezda s Jelse znak koliko su duboko podjele ukorijenjene i koliko je težak put ispred nas", opisao je Bradbury.